দ্বিতীয় দফায় মোট ৮৫টি আসনে প্রার্থী ঘোষণা করল বামফ্রন্ট। কংগ্রেসের শক্ত ঘাঁটি মুর্শিদাবাদ এবং মালদহের একাধিক আসনে প্রার্থী ঘোষণা করা হয়েছে। 
মুর্শিদাবাদের ১০টি আসনে প্রার্থী ঘোষণা করা হয়েছে। তার মধ্যে এমন ৬টি আসন রয়েছে, যেখানে ইতিমধ্যেই নিজেদের প্রার্থী দেবে বলে ঘোষণা করেছে কংগ্রেস। সুতি, জঙ্গিপুর, রঘুনাথগঞ্জ, বড়ঞা, নওদা— এই পাঁচটি আসনেই ২০১১-য় জিতেছিল কংগ্রেস। এই সবক’টি আসনেই বৃহস্পতিবার প্রার্থী ঘোষণা  করেছেন বামফ্রন্ট চেয়ারম্যান। এছাড়াও বীরভূম, পুরুলিয়া-সহ জেলার বেশ কিছু আসনে কংগ্রেস প্রার্থী দেবে বলে জানানো সত্ত্বেও বৃহস্পতিবার এই আসনগুলির জন্য প্রার্থীর নাম ঘোষণা করেছে বামফ্রন্ট।
ফলে,ওই আসনগুলিতে কংগ্রেস এবং বামেদের সমীকরণ নিয়ে ধোঁয়াশা বাড়ল।
একনজরে দেখে নিন নজরকাড়া প্রার্থী কারা-
আমডাঙ্গা- আবদুস সাত্তার 
দমদম উত্তর- তন্ময় ভট্টাচার্য
রাজারহাট গোপালপুর- নেপালদেব ভট্টাচার্য্য
যাদবপুর- সুজন চক্রবর্তী
খড়দহ- অসীম দাশগুপ্ত
দমদম- পলাশ দাশ
কামারহাটি- মানস মুখোপাধ্যায়
ইন্টালি- দেবেশ দাশ
বেলেঘাটা-  রাজীব বিশ্বাস
টালিগঞ্জ- মধুজা সেন রায়
বালুরঘাট- বিশ্বনাথ চৌধুরী
বাসন্তী- সুভাষ নস্কর
চাকদহ- বিশ্বনাথ গুপ্ত
গোপীবল্লভপুর-  পুলিনবিহারী বাস্কে
মেখলিগঞ্জ- পরেশ অধিকারী
 বর্ধমান, দুই দিনাজপুর, মালদহ, আলিপুরদুয়ার, জলপাইগুড়ি, পুরুলিয়া, দুই মেদিনীপুর, হাওড়ার বেশ কিছু আসনেও প্রার্থী ঘোষণা করা হয়েছে।
বিমানবাবু জানিয়েছেন, কলকাতার জোড়াসাঁকো এবং উত্তর ২৪ পরগনার ভাটপাড়া আসেন আরজেডি প্রতিদ্বন্দ্বিতা করবে। প্রার্থীরা হলেন যথাক্রমে  অবিনাশকুমার আগরওয়াল এবং নুর আহমেদ। এছাড়াও, হাওড়া সেন্ট্রাল এবং  উত্তর দিনাজপুরের ইসলামপুরে লড়বে জেডিইউ। যদিও বিমানবাবু দাবি করেছেন, বামফ্রন্টের বাইরে থেকে এই দলগুলি লড়বে। 
আরও পড়ুনঃ
সিঙ্গুরে সিপিএম প্রার্থী রবীন দেব, দেখুন বামেদের প্রথম দফার প্রার্থী তালিকা